Opdatering: Kvinden er fundet fredag aften. Hun var ved bevidsthed, men havde brug for lægehjælp, oplyser Nordjyllands Politi  på Twitter og takker for hjælp i sagen. En 82-årig kvinde med demens har fredag omkring klokken 15 forladt plejehjemmet Thulebakken i Aalborg. Nu efterlyses hun af Nordjyllands Politi, da hun grundet sin demenssygdom er ude af stand til at klare sig selv. Hun er cirka 165 centimeter høj, slank af bygning og gråhåret. Hun forlod plejehjemmet iført en hvid trøje, sorte bukser og koboltblå sko. Med sig har hun en sort rollator. Har man set den savnede kvinde, skal man kontakte politiet på 114.

Opsummering:
Den 82-årige beboer på Thulebakken forlod plejehjemmet fredag.